李襲吉

李袭吉（?－906年(天祐3年)），五代十国后唐著名幕僚。父图，洛阳人，或曰唐相林甫之后也。乾符中，袭吉举进士，为河中节度使李都榷盐判官。后去之晋，晋王以为榆次令，遂为掌书记。迁节度副使，官至谏议大夫。袭吉为人恬淡，以文辞自娱，天祐三年卒。以卢汝弼代为副使。庄宗即位，赠袭吉礼部尚书、汝弼兵部尚书。

五代幕僚

五代之初，各方镇犹重掌书记之官，盖群雄割据，各务争胜，虽书檄往来，亦耻居人下。觇国者，并于此观其国之能得士与否。一时遂各延致名士，以光幕府。然藩镇皆武夫，恃权任气，又往往凌蔑文人，或至非理戕害。是时藩郡凡奏刑杀，皆顺其命，故当时从事鲜宾客之礼，重足一迹事之，犹不能免祸。士之生于是时者，絷手绊足，动触罗网，不知何以全生也。

书檄冠于一时

袭吉为李克用书记，克用讨王行瑜而不得入觐，袭吉为作表云“穴禽有羽，听舜乐以犹来；天路无梯，望尧云而不到。”昭宗大叹赏之。晋王与梁有隙，交兵累年，后晋王数困，欲与梁通和，使书记袭吉为书谕梁、欲修好于梁太祖朱温，辞甚辨丽。梁太祖使人读之，至于“毒手尊拳，交相于暮夜，金戈铁马，蹂践于明时”，叹曰：“李公僻处一隅，有士如此。若吾之智算，得袭吉之笔才，虎傅翼矣！”顾其从事敬翔曰：“善为我答之。”及翔所答，书辞不工。而袭吉之书，多传于世。